โรงเรียนสารวิทยา

โรงเรียนสารวิทยา เป็นโรงเรียนมัธยมศึกษาขนาดใหญ่พิเศษ ประเภทสหศึกษา ตั้งอยู่เลขที่ 2398/96 ถนนพหลโยธิน แขวงเสนานิคม เขตจตุจักร กรุงเทพมหานคร 10900 สังกัดสำนักงานเขตพื้นที่การศึกษากรุงเทพมหานคร เขต 2 กระทรวงศึกษาธิการ ก่อตั้งโดย พ.อ.พระวิทยาสารรณยุต เจ้ากรมวิทยาศาสตร์ทหารบก มีเนื้อที่ประมาณ 31 ไร่ เปิดสอนตั้งแต่ระดับชั้น ม.1 - ม.6 มีนักเรียนประมาณ 2,700 คน ครู-อาจารย์ 127 คน มีทั้งหมด 78 ห้องเรียนโดย มัธยมศึกษาตอนต้นมี 39 ห้อง (แบ่งเป็น 13-13-13) มัธยมศึกษาตอนปลายมี 39 ห้อง (แบ่งเป็น 13-13-13) สำหรับชั้นมัธยมศึกษาตอนปลาย มี 6 แผนการเรียนคือ วิทยาศาสตร์-คณิตศาสตร์, คณิตศาสตร์-ภาษาอังกฤษ, วิทยาการกีฬา, และมีห้องเรียนพิเศษคือ วิทยาศาสตร์-คณิตศาสตร์และเทคโนโลยี, ห้องเรียน GIFTED, ภาษาจีนเข้มข้น,ภาษาญี่ปุ่น,ภาษาฝรั่งเศส,ภาษาเกาหลีเข้มข้น สัญลักษณ์ประจำโรงเรียน คติพจน์ : "ความรู้คู่คุณธรรม กิจกรรมเสริม เพิ่มสิ่งแวดล้อม พร้อมนำการปฏิรูป" ปรัชญา/คติธรรม : "สุวิชโช ว ชเนสุโต" ผู้มีวิชาดี เป็นคนเด่นในหมู่ชน เอกลักษณ์โรงเรียน : ประพฤติดี มีความรู้ ก้าวทันเทคโนโลยี คำขวัญ : "เรียนดี มีวินัย ใจนักกีฬา" สีประจำโรงเรียน : "เขียว-ขาว" สีเขียว หมายถึง ความสดชื่น ความอุดมสมบูรณ์ทางวิทยาการ และความเข็มแข็งมีระเบียบวินัย สีขาว หมายถึง ความบริสุทธิ์ดุจคุณธรรมที่ลูกสารวิทยาทุกคนยึดมั่น ดอกไม้ประจำโรงเรียนสารวิทยา เป็นสีของท้องฟ้าที่มีอาณาเขตกว้างใหญ่ ไพศาลไม่มีที่สิ้นสุด เป็นสีแห่งจักรวาล ตราประจำโรงเรียน : "พระมหาพิชัยมงกุฎ อันเป็นหนึ่งในห้าของเครื่องเบญจราชกกุธภัณฑ์ อันเป็นเครื่องทรงในพระมหากษัตริย์ไทย พร้อมด้วยรัศมี 18 แฉก มีตรา ส.ย. ล้อมรอบด้วยกรอบกระหนก ประดับอยู่ภายใต้พระมหาพิชัยมงกุฎ พร้อมด้วยริบบิ้นสีเขียวเขียนชื่อ "โรงเรียนสารวิทยา" อยู่ด้านล่างตรา ส.ย." ดอกไม้ประจำโรงเรียน : "ดอกสาละ" พระพุทธรูปประจำโรงเรียน : "พระศากยะมุนีศรีสาระ" วันสถาปนาโรงเรียน : "1 กรกฎาคม 2487" ประวัติ ในปี 2484 ระหว่างสงครามโลกครั้งที่ 2 โรงเรียนต่าง ๆ ในจังหวัดพระนคร และธนบุรี ต้องหยุด ทำให้มีมติเห็นพ้องต้องกันว่าควรจัดตั้งโรงเรียนขึ้นภายในกรมวิทยาศาสตร์ทหารบกเพื่อทำการสอนเด็กเหล่านั้นจึงได้ดำเนินการขอจัดตั้งโรงเรียนต่อกระทรวงศึกษาธิการ ดังนั้นเมื่อวันที่ 20 พฤษภาคม 2487 พ.อ. พระวิทยาสารรณยุตเจ้ากรมวิทยาศาสตร์ จึงได้ดำเนินการจัดตั้งโรงเรียนเป็นการภายในโดยใช้เรือนแถวนายทหารหมายเลข 9-10 เป็นสถานที่ทำการสอน โดยมี พ.ต.ขุนบัญญัติ ทิพโกมุท เป็นเจ้าของ และผู้จัดการ นางสำรวย อุณหะเลขกะ เป็นครูทำการสอนอยู่ในความอุปการะของกรมวิทยาศาสตร์ทหารบกและได้เริ่มทำการสอน เมื่อวันที่ 2 มิถุนายน 2487 ในปี 2489 สงครามโลกครั้งที่ 2 สงบลง พ.อ.จักรายุทธวิชัย หงสกุล (ยศขณะนั้น) เจ้ากรมวิทยาศาสตร์ จึงได้จัดตั้งโรงเรียนต่อกระทรวงศึกษาธิการและได้รับอนุญาตให้จัดตั้งโรงเรียนราษฎร์เป็นการถูกต้องตามพระราชบัญญัติให้ชื่อว่า “โรงเรียนสารวิทยา” สอนตามหลักสูตรของกระทรวงศึกษาธิการตั้งแต่ชั้นประถม ปีที่ 1-4ประเภทสามัญ (ก่อนการเปลี่ยนแปลงแผนการศึกษาของชาติ พ.ศ. 2494) อนุญาตให้รับนักเรียนได้ 125 คนและใช้บริเวณแผนกที่ 6 กรมช่างแสง (แปรสภาพจากกรมวิทย์ฯ ) ถนนพหลโยธินบ้านพักหมายเลข 9-10 เป็นที่ตั้งของโรงเรียน มีนักเรียนทั้งสิ้น 27 คน รับนักเรียนทั่วไป มีครูทำการสอน 3 คน พ.ท.ขุนจรัส พนาวสาน เป็นเจ้าของโรงเรียน โดยมีร.อ.สุวัสตร์ ปัทมานนท์ เป็นผู้จัดการ และนางจำเนียร เอี่ยมบุญฤทธิ์ เป็นครูใหญ่ โรงเรียนได้ดำเนินการเรื่อยมา จนถึงปี 2490 จึงได้ขยายชั้นเรียนถึงมัธยมศึกษาปีที่ 3 มีครูทำการสอน 9 คน เปิดสอนแบบสหศึกษา ปีพ.ศ. 2498 โรงเรียนได้ขยายรับนักเรียนจนถึงชั้นมัธยมศึกษาปีที่ 6 กระทรวงศึกษาธิการได้รับรองวิทยฐานะเทียบเท่าโรงเรียนรัฐบาล และอนุญาตให้เป็นหน่วย สมทบสอบ และทำการสอบไล่ได้เองทุกชั้น ต่อมาวันที่ 22 พฤศจิกายน 2500 โรงเรียนสารวิทยาได้เปลี่ยนชื่อใหม่เป็น “โรงเรียนกองทัพบกอุปถัมภ์สารวิทยา” และมีนางวนิดา ปิ่นเพชร เป็นครูใหญ่แทน นางจำเนียร เอี่ยมบุญฤทธิ์ ครูใหญ่คนเดิมซึ่งขอลาออกเพื่อติดตามครอบครัวไปต่างจังหวัด ในปี พ.ศ. 2503 โรงเรียนได้เปิดทำการสอนนักเรียนเตรียมปีที่ 1 แผนกวิทยาศาสตร์และในปี พ.ศ.2504 ได้ขยายชั้นเรียนถึงชั้นเตรียมปีที่ 2 วันที่ 1 พฤษภาคม 2519 โรงเรียนกองทัพบกอุปถัมภ์สารวิทยา ได้รับโอนเข้าสังกัดกรมสามัญศึกษา กระทรวงศึกษาธิการได้ชื่อใหม่ว่า “โรงเรียนสารวิทยา” นับตั้งแต่ปี พ.ศ. 2519 จนถึงปัจจุบันและวันที่ 1 กรกฎาคม เป็นวันสถาปนาโรงเรียน หลักสูตรและห้องเรียน โรงเรียนสารวิทยาจัดการเรียนการสอนในระดับชั้นมัธยมศึกษาตอนต้นและตอนปลาย ปัจจุบันมีนักเรียนจำนวน 2,894 คน และครูจำนวน 113 ท่าน ซึ่งเป็นผู้ที่มีความรู้ และประสบการณ์ทางการสอน นอกจากนี้ โรงเรียนสารวิทยาได้จัดแผนการเรียนที่หลากหลายตามความสนใจของนักเรียน ได้แก่ ระดับชั้นมัธยมศึกษาตอนต้น ได้แก่ ห้องเรียนปกติ Mini English Program หรือห้องเรียนจีนเข้มข้น ระดับชั้นมัธยมศึกษาตอนปลาย ได้แก่ แผนการเรียนจีนเข้มข้น แผนการเรียนภาษาเกาหลีเข้มข้น แผนการเรียนพิเศษภาษาญี่ปุ่น แผนการเรียนพิเศษภาษาฝรั่งเศส แผนการเรียนคณิตศาสตร์-ภาษาอังกฤษ แผนการเรียนวิทยาศาสตร์-คณิตศาสตร์ แผนการเรียนวิทยาศาสตร์ คณิตศาสตร์และ เทคโนโลยี รวมทั้ง โครงการห้องเรียนพิเศษ (SAP) ระดับมัธยมศึกษาตอนต้น มี 13 ห้อง ห้องเรียนปกติ ห้อง 1-10 ใช้หลักสูตรมาตราฐานกระทรวงศึกษาธิการ โดยทั่วไป จัดตามคะแนนโดย ห้อง 1 และ 2 คือห้องคิงส์ เรียงตามลำดับคะแนนไปเรื่อยๆ จนถึง ห้อง 8 ทุกปีการศึกษาจะมีการจัดห้องใหม่โดยอิงจากเกรดเฉลี่ยเป็นเกณฑ์ นักเรียนห้องละประมาณ 45 คน ห้อง ICP โครงการห้องเรียนพิเศษภาษาจีนเข้มข้น จำนวน 1 ห้อง (โดยทั่วไปคือ ห้อง 11) รายวิชาภาษาจีนจะแยกออกเป็น 2 วิชาคือสอนโดยครูผู้สอนชาวไทย และเจ้าของภาษา เรียน 5 คาบต่อสัปดาห์ มีการสอบวัดระดับด้านภาษาจีน เรียนวิชาอื่นเป็นภาษาไทย ห้อง GIFTED โครงการห้องเรียนพิเศษวิทยาศาสตร์-คณิตศาสตร์ จำนวน 1 ห้อง (โดยทั่วไปคือ ห้อง 12) รายวิชาวิทยาศาสตร์จะแยกออกเป็น 3 วิชาคือฟิสิกส์ เคมี ชีววิทยา และ คณิตศาสตร์แยกเป็น 2 วิชา ใช้หลักสูตร สอวน. ห้อง MEP (Mini English Program) จำนวน 1 ห้อง (โดยทั่วไปคือ ห้อง 13) ทำการสอนเป็นภาษาอังกฤษใน 4 รายวิชา ได้แก่ วิทยาศาสตร์ คณิตศาสตร์ ภาษาอังกฤษ (หลักและเสริม) และ สังคมศึกษา สอนโดยคณาจารย์ชาวต่างชาติ กำกับการสอนโดยครูไทย ระดับมัธยมศึกษาตอนปลาย มี 13 ห้อง มีการจัดห้องเรียนตามแผนการเรียน ดังนี้ แผนการเรียนภาษาอังกฤษ-ภาษาจีนเข้มข้น (ศิลป์-จีน)(ห้องเรียนพิเศษ) 1 ห้อง โดยทั่วไปคือห้อง 1 แผนการเรียนภาษาอังกฤษ-ภาษาเกาหลีเข้มข้น (ศิลป์-เกาหลี)(ห้องเรียนพิเศษ) 1 ห้อง โดยทั่วไปคือห้อง 2 แผนการเรียนพิเศษภาษาญี่ปุ่น (ศิลป์-ญี่ปุ่น) 1 ห้องโดยทั่วไปคือห้อง 3 แผนการเรียนพิเศษภาษาฝรั่งเศส (ศิลป์-ฝรั่งเศส) 1 ห้องโดยทั่วไปคือห้อง 4 แผนการเรียนวิทยาการกีฬา 1 ห้องโดยทั่วไปคือห้อง 5 แผนการเรียนคณิตศาสตร์-ภาษาอังกฤษ (ศิลป์-คำนวณ) จำนวน 3 ห้องโดยทั่วไปคือห้อง 6-8 แผนการเรียนวิทยาศาสตร์-คณิตศาสตร์ (วิทย์-คณิต) จำนวน 5 ห้อง โดยแบ่งเป็น ห้อง 9 -11 คือ ห้องวิทยาศาสตร์-คณิตศาสตร์ (วิทย์-คณิต) ทั่วไป จำนวน 3 ห้อง ห้อง 12 คือ ห้องเรียนพิเศษวิทยาศาสตร์-คณิตศาสตร์ และ เทคโนโลยี (SMT) จำนวน 1 ห้อง ห้อง 13 คือ ห้องเรียนโครงการพิเศษวิทยาศาสตร์-คณิตศาสตร์เข้มข้น (GIFTED)จำนวน 1 ห้อง กลุ่มแผนการเรียนศิลป์-ภาษาที่สามจะต้องสอบวัดระดับทางภาษาตามเกณฑ์ที่กำหนดให้ผ่านถึงจะสำเร็จการศึกษา (เช่น HSK JLPT TOPIK เป็นต้น) กลุ่มแผนการเรียนศิลป์-คำนวณจะต้องเลือกวิชาโทหรือเสรี (เช่น ศิลป์-คำนวณ-จีน ศิลป์-คำนวณ-ญี่ปุ่น เป็นต้น) เป็นจำนวน 1 หน่วยกิต (2คาบ) *เริ่มใช้ตั้งแต่ปีการศึกษา 2560 คณะสี คณะพิบูลสงคราม (สีฟ้า) คณะโกษาเหล็ก (สีเหลือง) คณะรณยุต (สีม่วง) คณะสีหราชเดโช (สีแดง) คณะพหลพลพยุหเสนา (สีส้ม) คณะพันท้ายนรสิงห์ (สีชมพู) ศิษย์เก่าที่มีชื่อเสียง พลตำรวจเอกพจน์ บุณยะจินดา อดีตอธิบดีกรมตำรวจ และอดีตสมาชิกวุฒิสภา เทอดพงษ์ ไชยนันทน์ อดีตรัฐมนตรีว่าการกระทรวงสาธารณสุข และอดีตรัฐมนตรีว่าการประจำสำนักนายกรัฐมนตรี วรายุทธ เย็นบำรุง วิศวกร,นักธุรกิจด้านเทคโนโลยีอวกาศและอุตสาหกรรมดาวเทียม ผู้ก่อตั้ง มิว สเปซ พลเอก ดร.กิตติศักดิ์ รัฐประเสริฐ นักการเมือง ราณี แคมเปน (เบลล่า) ดารา นักแสดง วีรภาพ สุภาพไพบูลย์ ดารา นักแสดง ธนัชพันธ์ บูรณาชีวาวิไล (DJ บุ๊คโกะ) วศิน มีปรีชา (ตูมตาม) นักแสดง วิภาส ศรีทอง นักเขียน รางวัลซีไรต์ ประจำปี พ.ศ. 2555 ภาวินี บูรณาชีวาวิไล (เบลเยื่ยม) แดนซ์ยัวร์แฟตออฟ เต้น..เปลี่ยนชีวิต ซีซั่นที่1 ดวงภร แย้มมณฑา (หลิน) ทรู อะคาเดมี่ แฟนเทเชีย 8 พรพรรณ เชาวฤทธิ์ มิสทีนไทยแลนด์ ปี 1990 ณภัทร บรรจงจิตไพศาล (ญี่ปุ่น) อดีต VJ แชนแนลวีไทยแลนต์, นักแสดงสังกัดจีเอ็มเอ็ม แกรมมี่ กมลชนก รอดเสถียร (เบนซ์) นักแสดงสังกัดช่อง 3 เอชดี กิตติพร โรจน์วณิช (แตงโม) นักแสดง/ศิลปินไทยในแอลเอ ศุภวัลย์ พูลเจริญ (ลีเกด) ดารา นางแบบ ปฐมทัตน์ สุดประเสริฐ นักแสดง, นักฟุตบอลอาชีพ จิราวุฒิ สารนันต์ นักฟุตบอลอาชีพ พงษ์พันธุ์ วงษ์สุวรรณ (โค้ชก๊อก) อดีตโค้ชฟุตบอลทีมชาติ อาทิตย์ ดาวสว่าง นักฟุตบอลอาชีพ ภุชพงศ์ นามสีฐาน นักฟุตบอลอาชีพ กรพัฒน์ นารีจันทร์ นักฟุตบอลอาชีพ จิรัชพงศ์ ศรีแสง (ฟอส) นักแสดงสังกัด จีเอ็มเอ็มทีวี กษิดิ์เดช ปลูกผล (บุ๊ค) นักแสดงสังกัด จีเอ็มเอ็มทีวี อ้างอิง แหล่งข้อมูลอื่น โรงเรียนสารวิทยา แผนที่และภาพถ่ายทางอากาศของ โรงเรียนสารวิทยา ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์